Alegerile locale și europarlamentare au loc pe 9 iunie 2024. Pentru activitatea desfășurată vor fi acordate indemnizații care pot ajunge la 730 de lei/zi în cazul președinților și locțiitorilor birourilor electorale ale secțiilor de votare din străinătate.
Alegele locale și eurtoparlamentare pot reprezenta un venit suplimentar pentru activitatea desfășurată pe durata scrutinului.
În conformitate cu Ordonanța de Urgență nr. 21, aprobată pe 8 martie 2024, personalul care desfășoară activitate în cadrul birourilor electorale și pentru suportul tehnic va beneficia de indemnizații.
Sumele acordate pentru activitatea pe perioada pregătirii și în timpul alegerilor
La alegerile din data de 9 iunie 2024, potrivit OUG 21/8 martie 2024, pentru activitatea desfășurată în cadrul birourilor electorale și pentru suportul tehnic al acestora se acordă următoarele indemnizații
- 330 de lei pe zi de activitate pentru președinții birourilor electorale ale secțiilor de votare din țară, locțiitorii acestora și operatorii de calculator;
- 240 de lei pe zi de activitate pentru membrii birourilor electorale ale secțiilor de votare din țară, alții decât cei prevăzuți la lit. a);
- 300 de lei pe zi de activitate pentru președinții birourilor electorale de circumscripție județeană, ai birourilor electorale ale sectoarelor municipiului București și pentru președintele Biroului electoral de circumscripție a municipiului București, pentru locțiitorii acestora, precum și pentru ceilalți membri ai acestor birouri electorale;
- 300 de lei pe zi de activitate pentru președinții birourilor electorale de circumscripție comunală, orășenească și municipală, precum și pentru locțiitorii acestora;e) 170 de lei pe zi de activitate pentru membrii birourilor electorale de circumscripție comunală, orășenească și municipală;
- 170 de lei pe zi de activitate pentru informaticieni;
- 170 de lei pe zi de activitate pentru personalul tehnic auxiliar al birourilor electorale de circumscripție, precum și pentru statisticienii acestora, acolo unde este cazul;h) 350 de lei pe zi de activitate pentru președintele Biroului Electoral Central, locțiitorul acestuia și ceilalți membri ai Biroului Electoral Central;
- 250 de lei pe zi de activitate pentru personalul tehnic auxiliar al Biroului Electoral Central, precum și pentru statisticienii acestuia;
- 330 de lei pe zi de activitate pentru președintele biroului electoral pentru secțiile de votare din străinătate, pentru locțiitorul acestuia, precum și pentru ceilalți membri ai acestui birou electoral;
- 250 de lei pe zi de activitate pentru personalul tehnic auxiliar al biroului electoral pentru secțiile de votare din străinătate, precum și pentru statisticienii acestuia;
- 730 de lei pe zi de activitate pentru președinții și locțiitorii birourilor electorale ale secțiilor de votare din străinătate
- 660 de lei pe zi de activitate pentru membrii birourilor electorale ale secțiilor de votare din străinătate care îndeplinesc și atribuțiile operatorilor de calculator;
- 600 de lei pe zi de activitate pentru membrii birourilor electorale ale secțiilor de votare din străinătate, alții decât președinții și locțiitorii
Membrii birourilor electorale, operatorii de calculator, personalul tehnic auxiliar, statisticienii, informaticienii, precum și personalul Ministerului Afacerilor Interne inclus în planurile de măsuri privind activitățile specifice din competență în vederea organizării și desfășurării în bune condiții a alegerilor din data de 9 iunie 2024, aprobate la nivelul Ministerului Afacerilor Interne și al Poliției Române, au dreptul la o indemnizație de protocol de 35 de lei de persoană pentru fiecare zi de activitate.
Personalul Ministerului Afacerilor Interne inclus în planurile de măsuri privind activitățile specifice din competență în vederea organizării și desfășurării în bune condiții a alegerilor din data de 9 iunie 2024, aprobate la nivelul Ministerului Afacerilor Interne și al Poliției Române, beneficiază de o indemnizație pe zi de activitate de 250 de lei.
Personalul Administrației Naționale a Rezervelor de Stat și Probleme Speciale, inclusiv personalul unităților subordonate acesteia, care asigură centralizarea, manipularea, transportul, livrarea, distribuirea, restituirea și/sau predarea hârtiei necesare tipăririi buletinelor de vot, respectiv preluarea hârtiei rămase neutilizată, au dreptul la o indemnizație de 170 de lei pe zi de activitate